title: Komission täytäntöönpanoasetus (EU) 2017/2177, annettu 22 päivänä marraskuuta 2017, palvelupaikkojen ja rautatieliikenteeseen liittyvien palvelujen käyttöoikeudesta (ETA:n kannalta merkityksellinen teksti. )

text:
               23.11.2017

               FI

               Euroopan unionin virallinen lehti

               L 307/1

         KOMISSION TÄYTÄNTÖÖNPANOASETUS (EU) 2017/2177,
   annettu 22 päivänä marraskuuta 2017,
   palvelupaikkojen ja rautatieliikenteeseen liittyvien palvelujen käyttöoikeudesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhtenäisestä eurooppalaisesta rautatiealueesta annetun Euroopan parlamentin ja neuvoston direktiivin 2012/34/EU (1) ja erityisesti sen 13 artiklan 9 kohdan,
   sekä katsoo seuraavaa:

               (1)

               Direktiivin 2012/34/EU perussääntöjä oikeuksista käyttää palvelupaikkoja ja niissä tarjottavia palveluja, kuten säännöksiä käyttöoikeuksista, keskeisiä menettelysääntöjä hakemusten käsittelystä ja tietojen julkaisemista koskevia vaatimuksia, sovelletaan kaikkiin palvelupaikkoihin. Direktiiviin 2012/34/EU sisältyy myös erilaisia sääntöjä palvelupaikoissa tarjottaville erityyppisille palveluille. Nämä erot olisi otettava huomioon myös tässä asetuksessa.
               Direktiivin 2012/34/EU tarkoitus ja soveltamisala huomioon ottaen säännösten, jotka koskevat oikeutta käyttää palvelupaikassa tarjottavia palveluja, olisi katettava ainoastaan palvelut, jotka liittyvät rautatieliikennepalvelujen tarjoamiseen.

               (2)

               Jotta vähemmän merkityksellisten palvelupaikkojen ylläpitäjille ei aiheutuisi kohtuuttomia rasitteita, on aiheellista säätää, että sääntelyelimet voivat vapauttaa palvelupaikan ylläpitäjät tämän asetuksen kaikkien tai joidenkin säännösten soveltamisesta, lukuun ottamatta tiettyjä säännöksiä, jotka koskevat velvollisuutta julkaista palvelupaikan kuvaus, jos sääntelyelin katsoo, että palvelupaikalla ei ole strategista merkitystä markkinoiden toiminnalle. Sääntelyelimellä olisi myös oltava oikeus myöntää tällaisia vapautuksia, jos kyseessä oleville palvelujen markkinoille on tyypillistä se, että useat keskenään kilpailevat toiminnanharjoittajat tarjoavat keskenään vertailukelpoisia palveluja, tai jos sääntelyelin katsoo, että tämän asetuksen tietyt säännökset voisivat vaikuttaa kielteisesti palvelupaikkamarkkinoiden toimintaan. Tästä voi olla kyse esimerkiksi silloin, kun rautatieyritys tarjoaa palveluja toiselle rautatieyritykselle auttaakseen sitä syrjäisillä alueilla sellaisen yhteistyön merkeissä, joka on tarpeen niiden taloudellisten kustannusten vuoksi, joita sille voisi muutoin aiheutua.
               Sääntelyelinten olisi arvioitava vapautuspyynnöt yksittäin ja tapauskohtaisesti. Jos palvelupaikan tai rautatieliikenteeseen liittyvien palvelujen käyttöoikeutta koskevan valituksen johdosta sääntelyelin katsoo olosuhteiden muuttuneen siten, että aikaisemmin myönnetty vapautus vaikuttaa kielteisesti rautatieliikenteen markkinoihin, sääntelyelimen olisi tarkasteltava vapautusta uudelleen ja mahdollisesti peruutettava se.
               Sääntelyelinten olisi varmistettava vapautusten yhdenmukainen soveltaminen kaikissa jäsenvaltioissa sekä kehitettävä yhteiset periaatteet vapautusta koskevien säännösten soveltamiselle 2 artiklan soveltamisen alkamispäivään mennessä. Direktiivin 2012/34/EU 57 artiklan 8 kohdan mukaan komissio voi tarvittaessa toteuttaa toimenpiteitä, joilla hyväksytään tällaisia periaatteita.
               Tämän asetuksen säännösten soveltamisesta vapautettuihin palvelupaikan ylläpitäjiin sovelletaan edelleen kaikkia muita palvelupaikkojen ja rautatieliikenteeseen liittyvien palvelujen käyttöoikeutta koskevia sääntöjä, joista säädetään direktiivissä 2012/34/EU.

               (3)

               Euroopan parlamentin ja neuvoston asetuksessa (EU) 2017/352 (2) vahvistetaan satamapalvelujen tarjoamisen puitteet ja satamien rahoituksen läpinäkyvyyttä koskevat yhteiset säännöt. Tätä asetusta, jossa säädetään yksityiskohtaisesti menettelyistä ja perusteista, joita palvelupaikan ylläpitäjien ja hakijoiden on noudatettava, olisi sovellettava myös rautatietoimintaan liittyviin meri- ja sisävesisatamien varusteisiin.
               Euroopan parlamentin ja neuvoston direktiivissä (EU) 2016/798 (3) määritellään kunnossapidosta vastaavan yksikön velvollisuudet. Tämä asetus ei saisi rajoittaa kyseisen direktiivin säännösten soveltamista.

               (4)

               Palvelupaikkojen ja rautatieliikenteeseen liittyvien palvelujen käyttöoikeuden edellytysten ja perittäviä maksuja koskevien tietojen avoimuus on välttämätön edellytys sille, että kaikki hakijat voivat saada käyttöoikeuden palvelupaikkoihin ja niissä tarjottaviin palveluihin syrjimättömin perustein. Piilotetut alennukset, joista neuvotellaan erikseen jokaisen hakijan kanssa noudattamatta samoja periaatteita, vaarantaisivat palvelupaikkojen ja rautatieliikenteeseen liittyvien palvelujen syrjimättömän käyttöoikeuden periaatteen. Palvelupaikan kuvauksessa annettujen alennusperiaatteita koskevien tietojen osalta olisi kuitenkin otettava huomioon liikesalaisuuksien säilyttämistä koskevat vaatimukset.

               (5)

               Direktiivin 2012/34/EU mukaan palvelupaikan ylläpitäjien on tarjottava syrjimätön käyttöoikeus palvelupaikkoihin ja niissä tarjottaviin palveluihin. Direktiiviä sovelletaan omaan palvelutuotantoon sekä palvelupaikan ylläpitäjän tarjoamiin palveluihin. Jos se on tarpeen markkinoiden vääristymän tai ei-toivottujen markkinasuuntausten korjaamiseksi, sääntelyviranomaisen olisi voitava pyytää palvelupaikan ylläpitäjää antamaan paikka oman palvelutuotannon käyttöön, jos se on oikeudellisesti ja teknisesti toteutettavissa eikä vaaranna toiminnan turvallisuutta.

               (6)

               Jos pääsy palvelupaikkaan edellyttää yksityisen haara- tai sivuraiteen käyttöä, palvelupaikan ylläpitäjän olisi tiedotettava kyseisestä yksityisestä haara- tai sivuraiteesta. Näiden tietojen perusteella hakijan olisi voitava ymmärtää, mihin on otettava yhteyttä käyttöoikeuden hakemiseksi tällaiseen rataan direktiivin 2012/34/EU 10 artiklan mukaisesti.

               (7)

               Rataverkon haltijoiden olisi helpotettava palvelupaikkoja koskevien tietojen keräämistä ja kevennettävä palvelupaikkojen ylläpitäjien hallinnollisia rasitteita antamalla käyttöön malli helposti saatavilla olevassa paikassa, esimerkiksi verkkoportaalissaan. Rautatietoimialan ja sääntelyelinten olisi laadittava tämä malli ja kuultava sitä laadittaessa palvelupaikkojen ylläpitäjiä. Palvelupaikkojen ylläpitäjillä on velvollisuus antaa rataverkon haltijoille kaikki tarvittavat tiedot direktiivin 2012/34/EU 31 artiklan 10 kohdan ja liitteessä IV olevan 6 kohdan mukaisesti. Pääasiallisen rataverkon haltijan, jolle palvelupaikan kuvaus on toimitettava, jos rataverkon haltija, jonka verkkoon kyseinen paikka on liitetty, on vapautettu velvollisuudesta julkaista verkkoselostus, olisi oltava rataverkon haltija, jonka jäsenvaltio on määrittänyt osallistujaksi direktiivin 2012/34/EU 7 f artiklassa tarkoitettuun verkostoon.

               (8)

               Päätökset palvelupaikan käyttöoikeuden edellytyksistä, kapasiteetin käyttöoikeuden myöntämisestä palvelupaikassa ja rautatieliikenteeseen liittyvien palvelujen tarjoamisesta palvelupaikassa voivat olla eri yksiköiden vastuulla. Tällaisissa tapauksissa kaikkia asianomaisia yksikköjä on pidettävä palvelupaikan ylläpitäjinä direktiivin 2012/34/EU mukaisesti. Lisäksi jokaisen niistä olisi täytettävä tämän asetuksen vaatimukset niiltä osin, joista ne ovat vastuussa. Jos palvelupaikan omistavat ja sitä hallinnoivat ja ylläpitävät useat eri yksiköt, palvelupaikan ylläpitäjinä olisi pidettävä vain niitä yksikköjä, jotka tosiasiassa vastaavat palvelupaikan ja rautatieliikenteeseen liittyvien palvelujen käyttöoikeutta koskevien tietojen antamisesta ja tekevät päätökset käyttöoikeutta koskevista hakemuksista.

               (9)

               Nykyinen käytäntö osoittaa, että monesti palvelupaikan käyttöoikeuden hakijoita ovat esimerkiksi laivaajat ja huolitsijat. Hakijan nimeämällä rautatieyrityksellä ei kuitenkaan usein ole sopimussuhdetta palvelupaikan ylläpitäjän kanssa. Sen vuoksi olisi selvennettävä, että myös muilla hakijoilla kuin rautatieyrityksillä olisi oltava oikeus hakea palvelupaikkojen käyttöoikeutta tässä asetuksessa säädetyin edellytyksin, jos se on kansallisenlainsäädännön mukaan mahdollista. Tämän asetuksen pitäisi sitoa tällaisten palvelupaikkojen ylläpitäjiä riippumatta siitä, ovatko ne sopimussuhteessa rautatieyritykseen tai toiseen hakijaan, jolla on oikeus hakea kapasiteetin käyttöoikeutta palvelupaikoissa kansallisen lainsäädännön mukaisesti.

               (10)

               Reittien ja kapasiteetin käyttöoikeutta palvelupaikoissa myöntävät usein eri yksiköt. Sen vuoksi on tärkeää, että nämä yksiköt viestivät keskenään varmistaakseen reittien aikataulujen ja palvelupaikoissa varattujen aikojen keskinäisen johdonmukaisuuden siten, että junaliikenne on sujuvaa ja toimivaa. Samaa olisi sovellettava tilanteissa, joissa hakija hakee palvelupaikassa rautatieliikenteeseen liittyviä palveluja, joita tarjoavat eri tahot. Muiden kuin välittömästi ratakapasiteettiin liittyvien palvelujen tapauksessa tällaista yhteistyötä ei vaadittaisi.

               (11)

               Liikennepalveluja tilaavien yksikköjen, rautatieyritysten ja terminaalien välisen tiedonvaihdon junien seurannasta ja arvioiduista saapumis- ja lähtöajoista pitäisi auttaa parantamaan palvelujen laatua ja kustannustehokkuutta logistiikkaketjussa.

               (12)

               Vaatimuksen antaa saataville suuntaa-antavaa reaaliaikaista tietoa käytettävissä olevasta palvelupaikan kapasiteetista yhteisessä verkkoportaalissa voisi täyttää antamalla tiedot siitä, onko palvelupaikka täynnä, onko siellä jäljellä vain rajoitetusti kapasiteettia vai onko jäljellä riittävästi kapasiteettia kaikentyyppisiin hakemuksiin vastaamiseksi. Jos on kyse esimerkiksi huoltopalveluista, jolloin kalustoyksikkö on poistettava käytöstä pidemmäksi aikaa, tällaista tietoa ei välttämättä tarvita. Toiminnallinen enimmäiskapasiteetti voi olla pienempi kuin teoreettinen enimmäiskapasiteetti. Tämä voi johtua siitä, että luotettavan palvelun mahdollistaminen voi vaatia lisäaikaa esimerkiksi silloin, jos juna saapuu palvelupaikkaan myöhässä tai toiminta keskeytyy. Kapasiteettia ilmoitettaessa olisi ilmoitettava käytettävissä oleva toiminnallinen kapasiteetti.

               (13)

               Palvelupaikkojen ylläpitäjien ei pitäisi velvoittaa hakijoita ostamaan sellaisia palvelupaikassa tarjottavia palveluita, joita hakija ei tarvitse. Tämä ei kuitenkaan saisi tarkoittaa, että hakija voi pakottaa palvelupaikan ylläpitäjän hyväksymään oman palvelutuotannon ylläpitäjän tiloissa, jos ylläpitäjä tarjoaa vastaavaa palvelua tavalla, joka noudattaa direktiiviä 2012/34/EU ja tätä asetusta.

               (14)

               Kun palvelupaikan ylläpitäjä vastaanottaa hakemuksen, joka on ristiriidassa toisen hakemuksen tai jo myönnetyn kapasiteetin käyttöoikeuden kanssa, palvelupaikan ylläpitäjän olisi ensiksi tarkistettava, voiko tähän uuteen hakemukseen vastata tarjoamalla toista aikaa tai muuttamalla jo myönnettyä aikaa, jos kyseessä oleva hakija suostuu siihen, taikka toteuttamalla toimenpiteitä, jotka mahdollistavat palvelupaikan kapasiteetin lisäämisen. Palvelupaikan ylläpitäjää ei pitäisi velvoittaa toteuttamaan aukioloaikojen muuttamisen kaltaisia toimenpiteitä tai toimenpiteitä, jotka vaatisivat investointeja palvelupaikan kapasiteetin lisäämiseen. Jos hakija kuitenkin sitoutuu kattamaan investoinneista aiheutuvat kustannukset tai toiminnan lisäkustannukset, palvelupaikan ylläpitäjän olisi harkittava tätä vaihtoehtoa.

               (15)

               Jos koordinointimenettely ei ole mahdollistanut kilpailevien hakemusten yhteensovittamista, palvelupaikan ylläpitäjä voi soveltaa kilpailevista hakemuksista päättämiseen ensisijaisuusperusteita. Näiden perusteiden olisi oltava syrjimättömiä ja läpinäkyviä, ja ne olisi julkaistava palvelupaikan kuvauksessa, jonka sääntelyelin tarkistaa.

               (16)

               Toteuttamiskelpoisen vaihtoehdon käsite kattaa erilaisia tekijöitä, joihin voi sisältyä erityisesti fyysisiä ja teknisiä ominaispiirteitä, kuten palvelupaikan sijainti, saavutettavuus tie-, rautatie- tai vesiliikenteen tai julkisen liikenteen keinoin, aukean tilan ulottuma, radan pituus ja sähköistys; toiminnallisia ominaispiirteitä, kuten aukioloajat, kapasiteetti palvelupaikassa ja sen ympäristössä, kuljettajien koulutusvaatimukset, tarjottavien palvelujen laajuus ja tyyppi; liikennepalvelujen (kuten reititys, yhteydet muihin liikennemuotoihin ja kuljetusajat) puoleensavetävyys ja kilpailukyky sekä taloudellisia näkökohtia, kuten vaikutukset toimintakustannuksiin ja suunniteltujen palvelujen kannattavuus.

               (17)

               Palvelupaikan perustaminen vaatii merkittäviä investointeja, ja rautatiejärjestelmän toimiminen verkkona tarkoittaa, että palvelupaikkoja ei voi rakentaa minne tahansa. Sen vuoksi palvelupaikkoja ei useinkaan voi sellaisenaan kopioida. Jos koordinointimenettely ei ole mahdollistanut palvelupaikan käyttöoikeushakemuksiin vastaamista ja palvelupaikan ylikuormittuminen on lähellä, sääntelyelinten olisi voitava pyytää palvelupaikan ylläpitäjiä toteuttamaan toimenpiteitä palvelupaikan käytön optimoimiseksi. Palvelupaikan ylläpitäjän olisi yksilöitävä sopivat toimenpiteet tämän tavoitteen saavuttamiseksi. Näihin voi sisältyä esimerkiksi taloudellisia seuraamuksia hakijoille, jotka eivät käytä myönnettyä käyttöoikeutta, tai hakijoita voidaan pyytää luopumaan myönnetyistä palvelupaikan tai rautatieliikenteeseen liittyvien palvelujen käyttöoikeuksista, jos ne ovat toistuvasti ja tarkoituksellisesti jättäneet käyttämättä tällaisia oikeuksia taikka aiheuttaneet häiriöitä palvelupaikkojen toiminnalle tai toiselle hakijalle.

               (18)

               Olemassa olevien palvelupaikkojen käyttämiseksi parhaalla mahdollisella tavalla sellaisten palvelupaikkojen käyttö, joita ei ole käytetty vähintään kahteen vuoteen, olisi ilmoitettava vuokrattavaksi, jos rautatieyritys ilmaisee olevansa kiinnostunut käyttämään tällaista palvelupaikkaa toteen osoitettujen tarpeiden perusteella. Kaikkien kyseisen palvelupaikan ylläpitämisestä kiinnostuneiden talouden toimijoiden olisi voitava osallistua tarjouskilpailuun ja tehdä tarjous palvelupaikan ylläpitämisestä. Tarjouskilpailua ei kuitenkaan tarvitse käynnistää, jos paikan rautatieliikenteeseen käyttämisen peruuttamisesta on aloitettu muodollinen menettely, ja palvelupaikkaa ollaan muuttamassa käytettäväksi muuhun tarkoitukseen.

               (19)

               Tässä asetuksessa vahvistetaan palvelupaikkojen ylläpitäjille uusia sääntöjä. Ylläpitäjät tarvitsevat aikaa mukauttaakseen sisäiset menettelynsä siten, että voidaan varmistaa kaikkien tämän asetuksen vaatimusten täysimittainen noudattaminen. Näin ollen asetusta olisi sovellettava vasta 1 päivästä kesäkuuta 2019. Tämä tarkoittaa sitä, että 4 artiklan mukaisesti vaadittava palvelupaikan kuvaus tai yhteys asiaa koskeviin tietoihin on laadittava ja sisällytettävä ensimmäisen kerran verkkoselostukseen vasta joulukuussa 2020 alkavan aikataulun osalta.

               (20)

               Tässä asetuksessa säädetyt toimenpiteet ovat yhtenäisen eurooppalaisen rautatiealueen komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Kohde
   Tässä asetuksessa vahvistetaan direktiivin 2012/34/EU liitteessä II olevissa 2, 3 ja 4 kohdassa luetelluissa palvelupaikoissa tarjottavien palvelujen käyttöoikeuden osalta noudatettavan menettelyn ja perusteiden yksityiskohdat.
   Kun tässä asetuksessa viitataan hakijoihin, näillä tarkoitetaan rautatieyrityksiä. Jos kansallisen lainsäädännön mukaan muilla hakijoilla kuin rautatieyrityksillä on oikeus hakea palvelupaikkojen ja rautatieliikenteeseen liittyvien palvelujen käyttöoikeutta, tämän asetuksen asiaa koskevia säännöksiä sovelletaan myös näihin hakijoihin kansallisen lainsäädännön mukaisesti.
   2 artikla
   Vapautukset
   1.   Jäljempänä 2 kohdassa tarkoitetut palvelupaikkojen ylläpitäjät voivat pyytää vapautusta tämän asetuksen kaikkien tai joidenkin säännösten soveltamisesta, lukuun ottamatta 4 artiklan 2 kohdan a–d ja m alakohtaa ja 5 kohtaa.
   Jos palvelupaikkaa käytetään ainoastaan perinnerautatieliikenteen harjoittajien omiin tarkoituksiin, sen ylläpitäjä voi pyytää vapautusta kaikkien tämän asetuksen säännösten soveltamisesta.
   Tällaiset pyynnöt on toimitettava sääntelyelimelle ja perusteltava asianmukaisesti.
   2.   Sääntelyelimet voivat päättää myöntää vapautuksen palvelupaikkojen ylläpitäjille, jotka pitävät yllä seuraavia palvelupaikkoja tai tarjoavat seuraavia palveluja:

               —

               palvelupaikat tai palvelut, joilla ei ole strategista merkitystä rautatieliikennepalvelujen markkinoiden toiminnan kannalta, erityisesti paikan käyttöasteen, liikenteen, johon vaikutus mahdollisesti kohdistuu, lajin ja määrän sekä paikassa tarjottavien palvelujen tyypin osalta;

               —

               palvelupaikat tai palvelut, joita pidetään yllä tai tarjotaan kilpailuun perustuvilla markkinoilla, joilla keskenään kilpailevat toiminnanharjoittajat tarjoavat keskenään vertailukelpoisia palveluja;

               —

               palvelupaikat tai palvelut, joiden tapauksessa tämän asetuksen soveltaminen voisi vaikuttaa kielteisesti palvelupaikkojen markkinoiden toimintaan.

         3.   Sääntelyelinten on julkaistava 2 kohdassa tarkoitetut vapautuksen myöntämistä koskevat päätökset verkkosivustollaan kahden viikon kuluessa päätöksen tekemisestä.
   4.   Jos 2 kohdassa tarkoitetun vapautuksen myöntämisen perusteet eivät enää täyty, sääntelyelimen on peruutettava vapautus.
   5.   Sääntelyelinten on laadittava ja julkaistava päätöksenteon yhteiset periaatteet 2 kohdassa tarkoitettujen perusteiden soveltamiseksi.
   3 artikla
   Määritelmät
   Tässä asetuksessa tarkoitetaan

               1)

               ’peruspalvelulla’ palvelua, jota tarjotaan missä tahansa direktiivin 2012/34/EU liitteessä II olevassa 2 kohdassa luetelluista palvelupaikoista;

               2)

               ’rautatieliikenteeseen liittyvällä palvelulla’ perus-, lisä- tai oheispalvelua, jotka luetellaan direktiivin 2012/34/EU liitteessä II olevassa 2, 3 ja 4 kohdassa;

               3)

               ’palvelupaikan kuvauksella’ asiakirjaa, jossa esitetään tarvittavat yksityiskohtaiset tiedot palvelupaikkojen ja rautatieliikenteeseen liittyvien palvelujen käyttöoikeuden saamiseksi;

               4)

               ’palvelupaikan kapasiteetilla’ mahdollisuuksia käyttää palvelupaikkaa ja toimittaa palvelua tiettynä ajanjaksona, ottaen huomioon palvelupaikkaan pääsemiseen ja sieltä poistumiseen tarvittava aika;

               5)

               ’koordinointimenettelyllä’ menettelyä, jolla palvelupaikan ylläpitäjä ja hakijat pyrkivät ratkaisemaan tilanteet, joissa palvelupaikan tai rautatieliikenteeseen liittyvien palvelujen käyttöoikeustarpeet kohdistuvat samaan palvelupaikan kapasiteettiin ja ovat keskenään ristiriidassa;

               6)

               ’yhteydessä olevilla palvelupaikoilla’ vierekkäisiä palvelupaikkoja, jotka sijaitsevat vierekkäin ja joihin on pääsy vain toistensa kautta;

               7)

               ’määräysvaltaa käyttävällä yksiköllä’ elintä tai yritystä, joka harjoittaa suoraa tai välillistä määräysvaltaa suhteessa palvelupaikan ylläpitäjään ja joka myös toimii määräävässä asemassa kansallisilla rautatieliikennepalvelujen markkinoilla, joilla palvelupaikkaa käytetään, tai harjoittaa suoraa tai välillistä määräysvaltaa suhteessa palvelupaikan ylläpitäjään ja rautatieyritykseen, jolla on tällainen asema;

               8)

               ’omalla palvelutuotannolla’ tilannetta, jossa rautatieyritys tuottaa itse rautatieliikenteeseen liittyvää palvelua palvelupaikan ylläpitäjän tiloissa sillä edellytyksellä, että rautatieyrityksen käyttöoikeus palvelupaikkaan ja palvelupaikan käyttö rautatieyrityksen omaan palvelutuotantoon on laillisesti ja teknisesti toteutettavissa eikä vaaranna toiminnan turvallisuutta ja palvelupaikan ylläpitäjä tarjoaa tällaisen mahdollisuuden.

               9)

               ’muuntamisella’ virallista prosessia, jolla palvelupaikan käyttötarkoitus muutetaan muuhun käyttöön kuin rautatieliikenteeseen liittyvien palvelujen tarjoamiseen;

               10)

               ’ad hoc -hakemuksella’ sellaisen palvelupaikan tai rautatieliikenteeseen liittyvän palvelun käyttöoikeutta koskevaa hakemusta, joka liittyy direktiivin 2012/34/EU 48 artiklan 1 kohdassa tarkoitettuun yksittäistä reittiä koskevaan ad hoc -reittihakemukseen;

               11)

               ’myöhästyneellä hakemuksella’ palvelupaikan tai rautatieliikenteeseen liittyvän palvelun käyttöoikeutta koskevaa hakemusta, joka on jätetty kyseisen palvelupaikan ylläpitäjän hakemusten jättämiselle määrittelemän määräajan päättymisen jälkeen.

         4 artikla
   Palvelupaikan kuvaus
   1.   Palvelupaikkojen ylläpitäjien on laadittava vastuullaan olevista palvelupaikasta ja palveluista palvelupaikan kuvaus.
   2.   Palvelupaikan kuvaukseen on sisällyttävä vähintään seuraavat tiedot siinä määrin kuin niitä edellytetään tässä asetuksessa:

               a)

               luettelo kaikista rakenteista, joissa rautatieliikenteeseen liittyviä palveluja tarjotaan, mukaan luettuna tiedot niiden sijainnista ja aukioloajoista;

               b)

               palvelupaikan ylläpitäjän tärkeimmät yhteystiedot;

               c)

               kuvaus palvelupaikan teknisistä ominaispiirteistä, kuten sivuraiteet tai vaihtotyö- ja järjestelyraiteet, tekniset laitteet lastausta ja purkamista, pesua ja huoltoa varten sekä saatavilla oleva varastointikapasiteetti; tiedot yksityisistä haara- ja sivuraiteista, jotka eivät ole osa rautatieinfrastruktuuria mutta joita tarvitaan rautatieliikennepalvelujen tarjoamisen kannalta olennaisiin palvelupaikkoihin pääsemiseksi;

               d)

               kuvaus kaikista rautatieliikenteeseen liittyvistä palveluista, joita paikassa tarjotaan, ja niiden laji (perus-, lisä- tai oheispalvelu);

               e)

               mahdollisuus rautatieliikenteeseen liittyvien palvelujen omaan palvelutuotantoon ja siihen sovellettavat edellytykset;

               f)

               tiedot menettelyistä palvelupaikan tai siinä tarjottavien palvelujen tai kummankin käyttöoikeuden hakemiseksi, mukaan luettuna määräajat hakemusten jättämiselle ja hakemusten enimmäiskäsittelyajat;

               g)

               jos palvelupaikan ylläpitäjiä tai rautatieliikenteeseen liittyvien palvelujen tarjoajia on enemmän kuin yksi, tieto siitä, onko palvelupaikkojen ja palvelujen käyttöoikeudesta tehtävä erilliset hakemukset;

               h)

               tiedot palvelupaikan ja rautatieliikenteeseen liittyvien palvelujen käyttöoikeutta koskevan hakemuksen vähimmäissisällöstä ja muodosta tai hakemuksen malli;

               i)

               ainakin niiden palvelupaikkojen ja rautatieliikenteeseen liittyvien palvelujen tapauksessa, jotka ovat määräysvaltaa käyttävän yksikön suorassa tai välillisessä määräysvallassa, käyttöoikeussopimusten mallit ja yleiset ehdot;

               j)

               tarvittaessa tiedot ylläpitäjän tai palveluntarjoajan IT-järjestelmien käyttöehdoista, jos hakijoiden on käytettävä tällaisia järjestelmiä, sekä luottamuksellisten tietojen ja liikesalaisuuksien suojaamista koskevista säännöistä;

               k)

               kuvaus koordinointimenettelystä ja sääntelytoimenpiteistä, joita tarkoitetaan 10 artiklassa, sekä 11 artiklassa tarkoitetuista ensisijaisuusperusteista;

               l)

               tiedot palvelupaikan teknisten ominaispiirteiden muutoksista ja tilapäisistä kapasiteettirajoitteista, joilla voi olla merkittävä vaikutus palvelupaikan toimintaan, suunnitellut työt mukaan lukien;

               m)

               tiedot maksuista, joita peritään palvelupaikan käyttöoikeudesta ja palvelupaikassa tarjottavien palvelujen käytöstä;

               n)

               tiedot hakijoille annettavien alennusten periaatteista, ottaen huomioon liikesalaisuuksien säilyttämistä koskevat vaatimukset.

         5 artikla
   Palvelupaikan kuvauksen julkaiseminen
   1.   Palvelupaikan ylläpitäjien on annettava palvelupaikan kuvaus maksutta julkisesti saataville jollakin seuraavista tavoista:

               a)

               julkaisemalla se verkkoportaalissaan tai yhteisessä verkkoportaalissa ja antamalla rataverkon haltijoille linkki sisällytettäväksi verkkoselostukseen;

               b)

               antamalla rataverkon haltijoille asiaa koskevat julkaisuvalmiit tiedot sisällytettäviksi verkkoselostukseen.

         Jos rataverkon haltija, jonka verkkoon palvelupaikka on yhteydessä, on jätetty verkkoselostuksen julkaisuvaatimuksen ulkopuolelle direktiivin 2012/34/EU 2 artiklan 3 tai 4 kohdan mukaisesti, palvelupaikan ylläpitäjän on toimitettava asiaa koskeva linkki tai julkaisuvalmiit tiedot pääasialliselle rataverkon haltijalle.
   2.   Rataverkon haltijoiden on täsmennettävä verkkoselostuksessa tai verkkoportaalissaan määräaika verkkoselostuksessa julkaistavien tietojen tai linkin toimittamiselle, jotta verkkoselostus voidaan julkaista direktiivin 2012/34/EU 27 artiklan 4 kohdassa tarkoitettuun määräaikaan mennessä.
   Rataverkon haltijoiden on annettava saataville yhteinen malli, jonka rautatieala laatii yhteistyössä sääntelyviranomaisten kanssa 30 päivään kesäkuuta 2018 mennessä ja jota palvelupaikkojen ylläpitäjät voivat käyttää tietojen toimittamiseen. Mallia on tarkasteltava uudelleen ja ajantasaistettava tarvittaessa.
   3.   Palvelupaikan ylläpitäjien on pidettävä palvelupaikan kuvaus tarvittaessa ajan tasalla. Niiden on ilmoitettava palvelupaikan kuvauksen mahdolliset merkitykselliset muutokset hyvissä ajoin niille hakijoille, jotka ovat jo hakeneet käyttöoikeutta tai tilanneet yhden tai useampia palveluja palvelupaikassa.
   4.   Jos palvelupaikkaa pitää yllä useampi kuin yksi palvelupaikan ylläpitäjä tai jos palvelupaikassa tarjoaa rautatieliikenteeseen liittyviä palveluja useampi kuin yksi palveluntarjoaja, kyseisten ylläpitäjien ja palveluntarjoajien on sovitettava toimensa yhteen, jotta ne voivat

               a)

               asettaa palvelupaikan kuvauksensa saataville yhdessä paikassa; tai

               b)

               ilmoittaa palvelupaikan kuvauksissaan kaikki palvelupaikan ylläpitäjät, jotka päättävät palvelupaikan tai kyseisessä paikassa tarjottavien rautatieliikenteeseen liittyvien palvelujen käyttöoikeutta koskevista hakemuksista.

         Jos yhteensovittaminen ei johda tulokseen, sääntelyelin voi tehdä päätöksen, jolla yksi palvelupaikan ylläpitäjistä nimetään vastaamaan ensimmäisessä alakohdassa säädetyn vaatimuksen noudattamisesta. Tätä koskevat kustannukset jaetaan kaikkien asianomaisten palvelupaikan ylläpitäjien kesken.
   5.   Edellä 1 kohdassa ja 4 artiklassa tarkoitetun velvoitteen täyttämisen on oltava oikeassa suhteessa kyseessä olevan palvelupaikan kokoon, teknisiin ominaisuuksiin ja tärkeyteen.
   6 artikla
   Lisätiedot
   1.   Sääntelyelin voi vaatia palvelupaikan ylläpitäjiä perustelemaan rautatieliikenteeseen liittyvän palvelun nimeäminen perus-, lisä- tai oheispalveluksi.
   2.   Direktiivin 2012/34/EU liitteessä II olevan 2 kohdan a–g alakohdassa lueteltujen palvelupaikkojen ylläpitäjien on hakijan pyynnöstä annettava suuntaa-antava tieto palvelupaikan käytettävissä olevasta kapasiteetista.
   3.   Jos se on teknisesti mahdollista ja taloudellisesti kohtuullista, palvelupaikkojen ylläpitäjien on annattava tämän artiklan 2 kohdassa ja 4 artiklan 2 kohdan l alakohdassa tarkoitetut tiedot saataville reaaliaikaisesti yhteisessä verkkoportaalissa.
   7 artikla
   Palvelupaikan kapasiteetin käyttöoikeuden myöntämistä ja käyttöä koskeva yhteistyö
   1.   Hakijoiden on jätettävä palvelupaikkojen ja rautatieliikenteeseen liittyvien palvelujen käyttöoikeutta koskevat hakemuksensa palvelupaikkojen ylläpitäjien asettamissa määräajoissa. Direktiivin 2012/34/EU liitteessä II olevassa 2 kohdassa lueteltujen palvelupaikkojen ylläpitäjien on näistä määräajoista päättäessään otettava epäjohdonmukaisuuksien välttämiseksi tarvittaessa asianmukaisesti huomioon rataverkon haltijoiden aikataulusuunnittelua varten asettamat aikataulut ja ensisijaisuusperusteet.
   2.   Direktiivin 2012/34/EU liitteessä II olevassa 2 kohdassa lueteltujen palvelupaikkojen ylläpitäjien sekä rataverkon haltijoiden on tehtävä yhteistyötä sen varmistamiseksi, että infrastruktuurikapasiteetin ja palvelupaikkojen kapasiteetin käyttöoikeuksia myönnetään tarvittaessa johdonmukaisesti. Yhteistyövelvollisuus koskee myös yhteydessä olevien palvelupaikkojen ylläpitäjiä. Hakijat, joita asia koskee, voivat pyynnöstä osallistua tähän yhteistyöhön. Hakijat voivat myös pyytää, että yhteistyöhön osallistuu tahoja, jotka vastaavat sellaisten haara- ja sivuraiteiden käyttöoikeuden myöntämisestä, joita tarvitaan rautatieliikennepalvelujen tarjoamisen kannalta olennaisiin palvelupaikkoihin pääsemiseksi.
   Jos hakija hakee direktiivin 2012/34/EU liitteessä II olevassa 3 ja 4 kohdassa lueteltuja lisä- tai oheispalveluja, joita tarjoaa palvelupaikassa yksi tai useampi palvelupaikan ylläpitäjä, joka ei ole sama kuin palvelupaikan käyttöoikeuden myöntämisestä vastaava ylläpitäjä, hakija voi pyytää kaikkien tällaisia palveluja tarjoavien palvelupaikan ylläpitäjien osallistumista yhteistyöhön.
   Niin kauan kuin rataverkon haltijan aikataulusuunnittelu on kesken, palvelupaikkojen ja rautatieliikenteeseen liittyvien palvelujen käyttöoikeushakemuksia ei saa evätä sillä perusteella, että pyydettyä reitin käyttöoikeutta ei ole vielä myönnetty. Direktiivin 2012/34/EU liitteessä II olevassa 2 kohdassa lueteltujen palvelupaikkojen ylläpitäjien ja niiden rataverkon haltijoiden, joita asia koskee, on kuitenkin tavoiteltava päätöstensä keskinäistä johdonmukaisuutta.
   3.   Palvelupaikkojen ylläpitäjien, rataverkon haltijoiden ja hakijoiden on tarvittaessa tehtävä yhteistyötä varmistaakseen junien tehokkaan liikennöinnin palvelupaikkoihin ja palvelupaikoista. Tavaraliikenneterminaaleja – myös meri- tai sisävesisatamissa sijaitsevia – käyttävien junien tapauksessa tähän yhteistyöhön on sisällyttävä tietojen vaihtaminen junien seurannasta sekä myöhästymisten ja häiriöiden tapauksessa arvioidusta saapumis- ja lähtöajasta, jos tällainen tieto on saatavilla.
   4.   Palvelupaikan ylläpitäjien on sääntelyelimen pyynnöstä osoitettava kirjallisesti kolmen viimeksi kuluneen vuoden osalta, että ne ovat noudattaneet tämän artiklan mukaisia yhteistyövaatimuksia.
   8 artikla
   Palvelupaikkojen ja rautatieliikenteeseen liittyvien palvelujen käyttöoikeutta koskevat hakemukset
   1.   Hakijat voivat tehdä palvelupaikkojen ja rautatieliikenteeseen liittyvien palvelujen käyttöoikeutta koskevia hakemuksia.
   2.   Hakijoiden on ilmoitettava hakemuksissaan palvelupaikka tai rautatieliikenteeseen liittyvä palvelu, jonka käyttöoikeutta haetaan, taikka molemmat. Palvelupaikkojen ylläpitäjät eivät saa asettaa palvelupaikan käyttöoikeuden tai rautatieliikenteeseen liittyvän palvelun toimittamisen pakolliseksi edellytykseksi muun palvelun ostamista, jos se ei liity haettuun palveluun.
   3.   Palvelupaikan ylläpitäjän on kuitattava hakemuksen vastaanottaminen ilman aiheetonta viivytystä. Jos hakemuksessa ei ole kaikkia palvelupaikan kuvauksen mukaisesti vaadittavia tietoja, jotka tarvitaan päätöksen tekemiseen, kyseisen palvelupaikan ylläpitäjän on ilmoitettava tästä hakijalle ja asetettava kohtuullinen määräaika puuttuvien tietojen toimittamiselle. Jos näitä tietoja ei anneta määräajassa, hakemus voidaan hylätä.
   9 artikla
   Hakemuksiin vastaaminen
   1.   Kun kaikki tarvittavat tiedot on saatu, palvelupaikan ylläpitäjän on vastattava hakemuksiin, jotka koskevat palvelupaikan ja palvelujen käyttöoikeutta direktiivin 2012/34/EU liitteessä II olevassa 2 kohdassa luetelluissa palvelupaikoissa, kohtuullisessa ajassa, jonka sääntelyelin määrittää direktiivin 2012/34/EU 13 artiklan 4 kohdan mukaisesti. Erityyppisille palvelupaikoille ja/tai palveluille voidaan asettaa eri määräajat.
   2.   Jos palvelupaikan ylläpitäjä on vastannut tarjoamalla palvelupaikan käyttöoikeutta, tarjouksen on oltava voimassa kohtuullisen ajan, joka on ilmoitettava tarjouksessa ja jonka määrittämisessä on otettava huomioon hakijan liiketoiminnan tarpeet.
   3.   Sääntelyelinten on vahvistettava määräajat hakijoiden hakemuksiin vastaamiselle direktiivin 2012/34/EU 13 artiklan 4 kohdan mukaisesti ennen kuin julkaistaan ensimmäinen verkkoselostus, johon sovelletaan tämän täytäntöönpanoasetuksen sääntöjä, jotta voidaan varmistaa direktiivin 2012/34/EU 27 artiklan 4 kohdan noudattaminen.
   4.   Asetettaessa määräaikoja direktiivin 2012/34/EU 13 artiklan 4 kohdan mukaisesti liitteessä II olevan 2 kohdan a–d ja f–i alakohdassa lueteltujen palvelupaikkojen ja palvelujen käyttöoikeutta koskevien ad hoc -hakemusten osalta sääntelyelimen on otettava huomioon direktiivin 2012/34/EU 48 artiklan 1 kohdassa säädetyt määräajat. Jos sääntelyelimet eivät ole määritelleet määräaikoja tällaisille ad hoc -hakemuksille, palvelupaikan ylläpitäjän on vastattava hakemukseen direktiivin 48 artiklan 1 kohdassa säädetyssä ajassa.
   Jos palvelupaikan ylläpitäjä on määritellyt liitteessä II olevan 2 kohdan a–d ja f–i alakohdassa lueteltujen palvelupaikkojen ja rautatieliikenteeseen liittyvien palvelujen käyttöoikeutta koskevien hakemusten jättämiselle vuotuisen määräajan, sääntelyelimen myöhästyneisiin hakemuksiin vastaamiselle määrittelemien aikojen osalta on otettava huomioon määräajat, joita rataverkon haltijat soveltavat tällaisten hakemusten käsittelemiseen.
   Liitteessä II olevan 2 kohdan e alakohdassa tarkoitettujen palvelupaikkojen ja rautatieliikenteeseen liittyvien palvelujen osalta määräajan pitää alkaa siitä, kun liikkuvan kaluston tekninen yhteensopivuus kyseisten tilojen ja varusteiden kanssa on arvioitu ja asiasta on ilmoitettu hakijalle.
   5.   Palvelupaikan ylläpitäjien, jotka tarjoavat direktiivin 2012/34/EU liitteessä II olevassa 3 ja 4 kohdassa lueteltuja lisä- ja oheispalveluja, on vastattava tällaisia palveluja koskeviin hakemuksiin sääntelyelimen vahvistamassa ajassa tai, jos tällaista määräaikaa ei ole vahvistettu, kohtuullisen ajan kuluessa. Jos hakija tekee ad hoc -hakemuksen useista rautatieliikenteeseen liittyvistä palveluista, joita tarjotaan yhdessä palvelupaikassa, sekä ilmoittaa että ainoastaan niiden samanaikainen käyttöoikeuden myöntäminen on tarkoituksenmukaista, kaikkien palvelupaikan ylläpitäjien, joita asia koskee, mukaan lukien liitteessä II olevassa 3 ja 4 kohdassa lueteltujen lisä- ja oheispalvelujen tarjoajat, on vastattava tällaisiin hakemuksiin 4 kohdassa tarkoitetussa kohtuullisessa määräajassa.
   Liitteessä II olevan 4 kohdan e alakohdassa tarkoitettujen rautatieliikenteeseen liittyvien palvelujen osalta määräajan pitää alkaa siitä, kun liikkuvan kaluston tekninen yhteensopivuus kyseisten tilojen ja varusteiden kanssa on arvioitu ja asiasta on ilmoitettu hakijalle.
   6.   Edellä 3, 4 ja 5 kohdassa tarkoitettuja määräaikoja voidaan jatkaa hakijan suostumuksella.
   7.   Rautatieinfrastruktuurin ja rautatieliikenteeseen liittyvien palvelujen käyttöoikeutta ei saa siirtää muille hakijoille.
   8.   Jos hakija, jolle palvelupaikan ylläpitäjä on myöntänyt palvelupaikan tai rautatieliikenteeseen liittyvän palvelun käyttöoikeuden, ei aio käyttää tätä oikeutta, sen on ilmoitettava asiasta asianomaiselle ylläpitäjälle ilman aiheetonta viivytystä.
   10 artikla
   Koordinointimenettely
   1.   Jos direktiivin 2012/34/EU liitteessä II olevassa 2 kohdassa olevaan luetteloon sisältyvän palvelupaikan ylläpitäjä vastaanottaa palvelupaikan käyttöoikeutta tai palvelun saamista koskevan hakemuksen, joka on ristiriidassa toisen hakemuksen kanssa tai koskee jo myönnettyä palvelupaikan kapasiteetin käyttöoikeutta, sen on pyrittävä asianomaisten hakijoiden kanssa keskustelemalla ja koordinoimalla varmistamaan parhaan mahdollisen vastineen antaminen kaikkiin hakemuksiin. Tähän koordinointiin on otettava mukaan myös direktiivin 2012/34/EU liitteessä II olevassa 3 ja 4 kohdassa luetellut lisä- ja oheispalvelujen tarjoajat, jos palvelupaikassa tarjotaan tällaisia palveluja ja hakija hakee niitä. Kaikkiin jo myönnettyjen käyttöoikeuksien muutoksiin on saatava asianomaisen hakijan suostumus.
   2.   Direktiivin 2012/34/EU liitteessä II olevassa 2 kohdassa lueteltujen palvelupaikkojen ylläpitäjät eivät saa evätä palvelupaikkansa käyttöoikeutta tai palvelun saamista koskevia hakemuksia tai ehdottaa hakijalle toteuttamiskelpoisia vaihtoehtoja, jos niiden palvelupaikassa on hakijan tarpeita vastaavaa kapasiteettia saatavilla tai tulossa saataville koordinointimenettelyn aikana tai sen tuloksena.
   3.   Palvelupaikkojen ylläpitäjien on harkittava eri vaihtoehtoja, jotka mahdollistavat vastaamisen palvelupaikan tai palvelupaikassa tarjottavan palvelun käyttöoikeutta koskeviin keskenään ristiriistaisiin hakemuksiin. Näihin vaihtoehtoihin on tarvittaessa sisällyttävä toimenpiteitä palvelupaikassa saatavilla olevan kapasiteetin maksimoimiseksi siinä määrin kuin se ei vaadi lisäinvestointeja resursseihin, tiloihin tai varusteisiin. Tällaisia toimenpiteitä voivat olla muun muassa seuraavat:

               —

               vaihtoehtoisen aikataulun ehdottaminen;

               —

               aukioloaikojen tai vuorojärjestelyjen muuttaminen, jos se on mahdollista;

               —

               oman palvelutuotannon salliminen palvelupaikassa.

         4.   Hakijat ja palvelupaikkojen ylläpitäjät voivat yhdessä pyytää sääntelyelintä osallistumaan koordinointimenettelyyn tarkkailijana.
   5.   Jos direktiivin 2012/34/EU liitteessä II olevassa 2 kohdassa olevaan luetteloon sisältyvän palvelupaikan käyttöoikeutta koskevaan hakemukseen ei voida vastata koordinointimenettelyllä ja palvelupaikan ylikuormittuminen on lähellä, sääntelyelin voi pyytää palvelupaikan ylläpitäjää toteuttamaan toimenpiteitä, jotka mahdollistavat palvelupaikan käyttöoikeutta koskeviin lisähakemuksiin vastaamisen. Kyseisten toimenpiteiden on oltava läpinäkyviä ja syrjimättömiä.
   11 artikla
   Ensisijaisuusperusteet
   Palvelupaikan ylläpitäjät voivat määrittää ensisijaisuusperusteita kapasiteetin käyttöoikeuden myöntämiseksi palvelupaikkojen ja rautatieliikenteeseen liittyvien palvelujen käyttöoikeutta koskevien ristiriitaisten hakemusten tapauksessa, jos koordinointimenettely ei ole mahdollistanut hakemuksiin vastaamista.
   Tällaisten ensisijaisuusperusteiden on oltava syrjimättömiä ja puolueettomia, ja ne on julkaistava palvelupaikan kuvauksessa 4 artiklan 2 kohdan k alakohdan mukaisesti. Niissä on otettava huomioon palvelupaikan käyttötarkoitus, kyseessä olevien rautatieliikennepalvelujen tarkoitus ja luonne sekä saatavilla olevan kapasiteetin tehokkaan käytön turvaamistarve.
   Ensisijaisuusperusteissa voidaan ottaa huomioon myös seuraavat:

               —

               voimassa olevat sopimukset;

               —

               aikomus ja kyky käyttää haettua kapasiteettia, mukaan lukien mahdollinen aikaisempi myönnetyn kapasiteetin käyttämättä jättäminen kokonaan tai osittain sekä syyt tällaiselle käyttämättä jättämiselle;

               —

               jo myönnetyt reittien käyttöoikeudet, jotka liittyvät haettuihin palveluihin;

               —

               reittien käyttöoikeuden myöntämisen ensisijaisuusperusteet;

               —

               hakemusten jättäminen määräaikojen puitteissa.

         12 artikla
   Toteuttamiskelpoiset vaihtoehdot
   1.   Jos koordinointimenettely ei ole mahdollistanut palvelupaikkojen ja rautatieliikenteeseen liittyvien palvelujen käyttöoikeutta koskevaan hakemukseen vastaamista, direktiivin 2012/34/EU liitteessä II olevassa 2 kohdassa olevaan luetteloon sisältyvän palvelupaikan ylläpitäjän on ilman aiheetonta viivytystä ilmoitettava tästä asianomaiselle hakijalle ja pyynnöstä myös sääntelyelimelle. Jäsenvaltiot voivat vaatia, että sääntelyelimelle on ilmoitettava, vaikka se ei sitä pyytäisikään.
   2.   Jos hakemukseen ei voida vastata, direktiivin 2012/34/EU liitteessä II olevassa 2 kohdassa olevaan luetteloon sisältyvän palvelupaikan ylläpitäjän ja hakijan on yhdessä arvioitava, onko käytettävissä toteuttamiskelpoisia vaihtoehtoja, jotka mahdollistavat kyseisen tavara- tai henkilöliikennepalvelun liikennöinnin samalla tai vaihtoehtoisella reitillä taloudellisesti hyväksyttävillä edellytyksillä. Hakijaa ei saa vaatia paljastamaan liiketoimintastrategiaansa.
   3.   Edellä olevan 2 kohdan soveltamiseksi palvelupaikan ylläpitäjän on esitettävä mahdollisia vaihtoehtoja – tarvittaessa myös muissa jäsenvaltioissa – jotka voivat perustua muiden palvelupaikkojen kuvauksiin, 5 artiklan mukaisesti yhteisessä verkkoportaalissa julkaistuihin tietoihin tai hakijan mahdollisesti antamiin tietoihin. Kun ehdotetaan mahdollisia vaihtoehtoja, on otettava huomioon vähintään seuraavat perusteet siinä määrin kuin ne ovat palvelupaikan ylläpitäjän arvioitavissa:

               —

               vaihtoehtoisen palvelupaikan toiminnallisten ominaispiirteiden korvattavuus;

               —

               vaihtoehtoisen palvelupaikan fyysisten ja teknisten ominaispiirteiden korvattavuus;

               —

               selkeä vaikutus hakijan tavoitteleman rautatieliikennepalvelun puoleensavetävyyteen ja kilpailukykyyn;

               —

               arvioidut lisäkustannukset hakijalle.

         Palvelupaikan ylläpitäjän on pidettävä hakijan toimittamiin tietoihin liittyviä liikesalaisuuksia luottamuksellisina.
   4.   Jos tietoja ehdotetun vaihtoehdon kapasiteetista ei ole julkisesti saatavilla, hakijan on tarkistettava ne.
   Hakijan on arvioitava, mahdollistaisiko ehdotetun vaihtoehdon käyttäminen tavoitellun palvelun liikennöinnin taloudellisesti hyväksyttävillä edellytyksillä. Sen on ilmoitettava palvelupaikan ylläpitäjälle arviointinsa tuloksesta yhteisesti sovitussa määräajassa.
   5.   Hakija voi pyytää, että palvelupaikan ylläpitäjä ei ehdota toteuttamiskelpoisia vaihtoehtoja eikä toteuta yhteistä arviointia.
   13 artikla
   Käyttöoikeuden epääminen
   1.   Jos direktiivin 2012/34/EU liitteessä II olevassa 2 kohdassa olevaan luetteloon sisältyvän palvelupaikan ylläpitäjä ja hakija toteavat, että toteuttamiskelpoisia vaihtoehtoja ei ole, ja koordinointimenettely ei ole mahdollistanut palvelupaikan tai siellä tarjottavan palvelun käyttöoikeutta koskevaan hakemukseen vastaamista, palvelupaikan ylläpitäjä voi evätä hakemuksen.
   Jos palvelupaikan ylläpitäjä ja hakija eivät pääse sopuun toteuttamiskelpoisesta vaihtoehdosta, palvelupaikan ylläpitäjä voi evätä hakemuksen ilmoittamalla vaihtoehdot, joita se pitää toteuttamiskelpoisina.
   Hakija voi valittaa sääntelyelimelle direktiivin 2012/34/EU 13 artiklan 5 kohdan mukaisesti.
   2.   Jos palvelupaikan ylläpitäjä ja hakija ovat yhteisesti yksilöineet toteuttamiskelpoisia vaihtoehtoja, palvelupaikan ylläpitäjä voi evätä hakemuksen.
   3.   Direktiivin 2012/34/EU 13 artiklan 3 kohdassa tarkoitettujen palvelupaikkojen ylläpitäjien on perusteltava hakijalle kirjallisesti, miksi koordinointimenettely ei ole mahdollistanut hakemukseen vastaamista ja miksi ne katsovat käytettävissään olevien tietojen perusteella, että jokin ehdotetuista vaihtoehdoista on toteuttamiskelpoinen ja täyttää hakijan vaatimukset.
   4.   Palvelupaikan ylläpitäjän, joka epää hakemuksen, on sääntelyelimen ja hakijan pyynnöstä ilmoitettava näille epäämisen syyt, mukaan lukien tutkitut vaihtoehdot ja koordinointimenettelyn lopputulos.
   5.   Edellä 12 artiklan 5 kohdassa tarkoitetussa tapauksessa palvelupaikan ylläpitäjä voi evätä hakemuksen noudattamatta tämän artiklan 3 ja 4 kohdassa tarkoitettuja vaatimuksia.
   6.   Jos hakija on toistuvasti jättänyt maksamatta jo myönnetyistä ja hyödynnetyistä käyttöoikeuksista, palvelupaikan ylläpitäjä voi vaatia vakuuksia turvatakseen oikeutetut odotuksensa tulojen ja palvelupaikan käytön suhteen. Tiedot tällaisista vakuuksista on julkaistava palvelupaikan kuvauksessa.
   14 artikla
   Valitukset
   Jos hakija valittaa sääntelyelimelle direktiivin 2012/34/EU 13 artiklan 5 kohdan mukaisesti, kyseisen sääntelyelimen on arvioidessaan vaikutuksia päätöksestä, jonka se mahdollisesti tekee myöntääkseen hakijalle asianmukaisen osan kapasiteettia, otettava huomioon vähintään seuraavat tekijät, jos niillä on merkitystä:

               —

               sopimusvelvoitteet ja muiden palvelupaikan käyttäjien, joihin asia vaikuttaa, liiketoimintamallien elinkelpoisuus;

               —

               muille käyttäjille, joihin asia vaikuttaa, jo myönnetyn palvelupaikan kapasiteetin käyttöoikeuden kokonaismäärä;

               —

               muiden käyttäjien, joihin asia vaikuttaa, palvelupaikkaan jo tekemät investoinnit;

               —

               sellaisten toteuttamiskelpoisten vaihtoehtojen saatavuus, joilla voidaan vastata niiden muiden käyttäjien tarpeisiin, joihin asia vaikuttaa, ja kansainvälisen junaliikenteen tapauksessa myös vaihtoehdot muissa jäsenvaltioissa;

               —

               palvelupaikan ylläpitäjän liiketoimintamallin toimivuus;

               —

               yhteydessä olevan infrastruktuurin käyttöoikeudet.

         15 artikla
   Käyttämättömät palvelupaikat
   1.   Direktiivin 2012/34/EU liitteessä II olevassa 2 kohdassa luetellut palvelupaikat, joita ei ole käytetty vähintään kahteen peräkkäiseen vuoteen, on annettava kiinnostuksenilmaisujen kohteeksi ja vuokrattavaksi. Tiedot käyttämättömistä palvelupaikoista on julkaistava 5 artiklan mukaisesti.
   2.   Edellä 1 kohdassa tarkoitettu kahden vuoden ajanjakso alkaa seuraavana päivänä sen jälkeen, kun kyseessä olevassa palvelupaikassa on viimeisen kerran annettu rautatieliikenteeseen liittyvää palvelua.
   3.   Hakijan, joka on kiinnostunut käyttämään direktiivin 2012/34/EU liitteessä II olevassa 2 kohdassa olevaan luettelon sisältyvää palvelupaikkaa, jota ei ole käytetty vähintään kahteen peräkkäiseen vuoteen, on ilmaistava kiinnostuksensa kirjallisesti kyseisen palvelupaikan ylläpitäjälle ja ilmoitettava siitä sääntelyelimelle. Kiinnostuksenilmaisussa on osoitettava asianomaisen rautatieyrityksen tarpeet. Palvelupaikan ylläpitäjä voi päättää aloittaa palvelupaikan ylläpidon uudelleen siten, että sillä vastataan rautatieyrityksen osoitettuihin tarpeisiin.
   4.   Jos palvelupaikan omistaja ei ole sen ylläpitäjä, kyseisen palvelupaikan ylläpitäjän on ilmoitettava omistajalle kiinnostuksenilmaisusta 10 päivän kuluessa sen vastaanottamisesta. Palvelupaikan omistajan on ilmoitettava julkisesti, että paikka on vuokrattavissa kokonaan tai osittain, ellei palvelupaikan ylläpitäjä ole päättänyt aloittaa ylläpitoa uudelleen kiinnostuksenilmaisupyynnön jälkeen.
   5.   Ennen tällaista julkistamista palvelupaikan omistaja voi antaa palvelupaikan ylläpitäjälle mahdollisuuden esittää huomionsa julkistamisesta neljän viikon kuluessa. Palvelupaikan ylläpitäjä voi vastustaa julkistamista esittämällä asiakirjatodisteita siitä, että käynnissä on muuntamisprosessi, joka on aloitettu ennen kiinnostuksenilmaisua.
   6.   Omistajan on ilmoitettava sääntelyelimelle muuntamisprosessista, ja sääntelyelin voi pyytää ylläpitäjältä asiakirjoja muuntamisprosessin uskottavuuden arvioimiseksi.
   Jos arvioinnin tulos ei ole tyydyttävä, sääntelyelin voi vaatia palvelupaikan ylläpitämisen julkaisemista vuokrattavaksi kokonaan tai osittain.
   7.   Direktiivin 2012/34/EU liitteessä II olevassa 2 kohdassa luetellun palvelupaikan ylläpitäjän on julkaistava verkkoportaalissaan ilmoitus kyseisen palvelupaikan vuokraamisesta ja ilmoitettava siitä sääntelyelimelle ja rataverkon haltijalle, jonka verkkoon palvelupaikka on yhteydessä, sanotun kuitenkaan rajoittamatta julkisia hankintoja koskevia sovellettavia sääntöjä. Ilmoituksessa on annettava kaikki tiedot, jotka asiasta kiinnostuneet yritykset tarvitsevat voidakseen tehdä tarjouksen palvelupaikan ylläpitämisestä kokonaan tai osittain. Näihin tietoihin on sisällyttävä erityisesti seuraavat:

               a)

               yksityiskohtaiset tiedot valintamenettelystä, jonka on oltava läpinäkyvä ja syrjimätön ja jossa on otettava huomioon tavoite varmistaa palvelupaikan kapasiteetin optimaalisen tehokas käyttö;

               b)

               valintaperusteet;

               c)

               palvelupaikan teknisten varusteiden pääpiirteet;

               d)

               tarjousten jättämisen osoite ja määräaika, jonka on oltava vähintään 30 päivää ilmoituksen julkaisemisesta.

         8.   Asianomaisen rataverkon haltijan on myös julkaistava verkkoportaalissaan 7 kohdassa tarkoitetut tiedot.
   9.   Direktiivin 2012/34/EU liitteessä II olevassa 2 kohdassa luetellun palvelupaikan omistajan on tehtävä valinta hakijoiden joukosta ja esitettävä kohtuullinen tarjous ilman aiheetonta viivytystä, sanotun kuitenkaan rajoittamatta julkisia hankintoja koskevia sovellettavia sääntöjä.
   10.   Jäsenvaltiot voivat soveltaa palvelupaikkojen käytöstä poistamiseen olemassa olevia viranomaisvalvonnan menettelyjä. Tässä tapauksessa sääntelyelin voi myöntää vapautuksia tämän artiklan säännösten soveltamisesta.
   16 artikla
   Uudelleentarkastelu
   Komissio arvioi tämän asetuksen soveltamista 1 päivään kesäkuuta 2024 mennessä ja tarvittaessa tarkistaa asetusta arvioinnin lopputuloksen perusteella.
   17 artikla
   Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä kesäkuuta 2019.
   Asetuksen 2 artiklaa sovelletaan kuitenkin 1 päivästä tammikuuta 2019.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 22 päivänä marraskuuta 2017.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 14.12.2012, s. 32.

      (2)  Euroopan parlamentin ja neuvoston asetus (EU) 2017/352, annettu 15 päivänä helmikuuta 2017, satamapalvelujen tarjoamisen puitteista ja satamien rahoituksen läpinäkyvyyttä koskevista yhteisistä säännöistä (EUVL L 57, 3.3.2017, s. 1).

      (3)  Euroopan parlamentin ja neuvoston direktiivi (EU) 2016/798, annettu 11 päivänä toukokuuta 2016, rautateiden turvallisuudesta (EUVL L 138, 26.5.2016, s. 102).


title: Komission täytäntöönpanoasetus (EU) 2018/96, annettu 9 päivänä tammikuuta 2018, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Oignon doux des Cévennes” (SAN))

text:
               23.1.2018

               FI

               Euroopan unionin virallinen lehti

               L 17/10

         KOMISSION TÄYTÄNTÖÖNPANOASETUS (EU) 2018/96,
   annettu 9 päivänä tammikuuta 2018,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Oignon doux des Cévennes” (SAN))
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Ranskan esittämän pyynnön, joka koski komission asetuksen (EY) N:o 723/2008 (2), sellaisena kuin se on muutettuna komission asetuksella (EU) N:o 686/2013 (3), nojalla rekisteröidyn suojatun alkuperänimityksen ”Oignon doux des Cévennes” eritelmän muutoksen hyväksymistä.

               (2)

               Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä
                   (4).

               (3)

               Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään nimitystä ”Oignon doux des Cévennes” (SAN) koskevan eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 9 päivänä tammikuuta 2018.

            Komission puolesta,

            puheenjohtajan nimissä

         Phil HOGAN

            Komission jäsen

      (1)  EUVL L 343, 14.12.2012, s. 1.

      (2)  Komission asetus (EY) N:o 723/2008, annettu 25 päivänä heinäkuuta 2008, tiettyjen nimitysten rekisteröimisestä suojattujen alkuperänimitysten ja suojattujen maantieteellisten merkintöjen rekisteriin (Afuega'l Pitu (SAN), Mazapán de Toledo (SMM), Agneau de Lozère (SMM), Oignon doux des Cévennes (SAN), Butelo de Vinhais tai Bucho de Vinhais tai Chouriço de Ossos de Vinhais (SMM), Chouriça Doce de Vinhais (SMM)) (EUVL L 198, 26.7.2008, s. 28).

      (3)  Komission täytäntöönpanoasetus (EU) N:o 686/2013, annettu 16 päivänä heinäkuuta 2013, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän vähäisen muutoksen hyväksymisestä [Oignon doux des Cévennes (SAN)] (EUVL L 196, 19.7.2013, s. 4).

      (4)  EUVL C 294, 5.9.2017, s. 8.


title: Komission täytäntöönpanoasetus (EU) 2018/166, annettu 2 päivänä helmikuuta 2018, Libyan tilanteen johdosta määrättävistä rajoittavista toimenpiteistä annetun neuvoston asetuksen (EU) 2016/44 muuttamisesta

text:
               3.2.2018

               FI

               Euroopan unionin virallinen lehti

               L 31/82

         KOMISSION TÄYTÄNTÖÖNPANOASETUS (EU) 2018/166,
   annettu 2 päivänä helmikuuta 2018,
   Libyan tilanteen johdosta määrättävistä rajoittavista toimenpiteistä annetun neuvoston asetuksen (EU) 2016/44 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Libyan tilanteen johdosta määrättävistä rajoittavista toimenpiteistä ja päätöksen 2011/137/YUTP kumoamisesta 31 päivänä heinäkuuta 2015 annetun neuvoston päätöksen (YUTP) 2015/1333 (1),
   ottaa huomioon Libyan tilanteen johdosta määrättävistä rajoittavista toimenpiteistä ja asetuksen (EU) N:o 204/2011 kumoamisesta 18 päivänä tammikuuta 2016 annetun neuvoston asetuksen (EU) 2016/44 (2) ja erityisesti sen 20 artiklan b alakohdan,
   sekä katsoo seuraavaa:

               (1)

               Asetuksen (EU) 2016/44 liitteessä V luetellaan alukset, jotka Yhdistyneiden kansakuntien pakotekomitea on nimennyt Yhdistyneiden kansakuntien turvallisuusneuvoston päätöslauselmassa 2146 (2014) olevan 11 kohdan mukaisesti. Kyseisiltä aluksilta on asetuksen (EU) 2016/44 nojalla kielletty muun muassa Libyasta peräisin olevan raakaöljyn lastaaminen, kuljetus ja purkaminen sekä pääsy unionin alueella oleviin satamiin.

               (2)

               Yhdistyneiden kansakuntien turvallisuusneuvoston komitea uusi 26 päivänä tammikuuta 2018 aluksen LYNN S merkinnän niiden alusten luettelossa, joihin sovelletaan rajoittavia toimenpiteitä, ja muutti sitä. Sen vuoksi olisi muutettava asetuksen (EU) 2016/44 liitettä V.

               (3)

               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan neuvoston asetuksen (EU) 2016/44 liite V tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä helmikuuta 2018.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 206, 1.8.2015, s. 34.

      (2)  EUVL L 12, 19.1.2016, s. 1.

      LIITE
      Muutetaan neuvoston asetuksen (EU) 2016/44 liite V seuraavasti:
      Korvataan kohta:

                     ”2.

                     Nimi: Lynn S
                     Merkitty luetteloon päätöslauselman 2146 (2014), sellaisena kuin se on muutettuna ja laajennettuna päätöslauselman 2362 (2017) 2 kohdalla, 10 kohdan a ja b alakohdan nojalla (kielto lastata, kuljettaa tai purkaa lasti aluksesta; kielto tulla satamiin). Komitea uusi merkinnän 31.10.2017 päätöslauselman 2146 11 kohdan nojalla, ja se on voimassa 29.1.2018 asti, ellei komitea lopeta sitä aikaisemmin päätöslauselman 2146 12 kohdan nojalla. Lippuvaltio: Saint Vincent ja Grenadiinit.

                        Lisätietoja:

                     Luetteloon merkitsemisen päivämäärä 2.8.2017. IMO: 8706349. Alus oli 6.10.2017 Libanonin aluevesillä, kun se lähti kohti länttä.”

      seuraavasti:

                     ”2.

                     Nimi: Lynn S
                     Merkitty luetteloon päätöslauselman 2146 (2014), sellaisena kuin se on muutettuna ja laajennettuna päätöslauselman 2362 (2017) 2 kohdalla, 10 kohdan a ja b alakohdan nojalla (kielto lastata, kuljettaa tai purkaa lasti aluksesta; kielto tulla satamiin). Komitea uusi merkinnän 26.1.2018 (edellinen uusiminen oli voimassa 29.1.2018 asti) päätöslauselman 2146 11 kohdan nojalla, ja se on voimassa 28.4.2018 asti, ellei komitea lopeta sitä aikaisemmin päätöslauselman 2146 12 kohdan nojalla. Lippuvaltio: Saint Vincent ja Grenadiinit.

                        Lisätietoja:

                     Luetteloon merkitsemisen päivämäärä 2.8.2017. IMO: 8706349. Alus oli 6.10.2017 Libanonin aluevesillä, kun se lähti kohti länttä.”


title: Komission täytäntöönpanoasetus (EU) 2018/567, annettu 12 päivänä huhtikuuta 2018, Islannista peräisin olevien makkaroiden ja sianlihan tuontitariffikiintiöiden avaamisesta ja hallinnoinnista (ETA:n kannalta merkityksellinen teksti. )

text:
               13.4.2018

               FI

               Euroopan unionin virallinen lehti

               L 95/11

         KOMISSION TÄYTÄNTÖÖNPANOASETUS (EU) 2018/567,
   annettu 12 päivänä huhtikuuta 2018,
   Islannista peräisin olevien makkaroiden ja sianlihan tuontitariffikiintiöiden avaamisesta ja hallinnoinnista
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan a ja b alakohdan,
   sekä katsoo seuraavaa:

               (1)

               Komission asetuksessa (EY) N:o 759/2007 (2) säädetään, että Euroopan unioni avaa vuotuisen tariffikiintiön 100 tonnille Islannista peräisin olevia makkaroita, kuten Euroopan unionin ja Islannin välisessä kirjeenvaihtona tehdyssä sopimuksessa, joka hyväksyttiin neuvoston päätöksellä 2007/138/EY (3), määrätään.

               (2)

               Euroopan unioni ja Islanti allekirjoittivat lisäetuuksia maataloustuotteiden kaupassa koskevan kirjeenvaihtona tehdyn sopimuksen, jäljempänä ’uusi sopimus’, 23 päivänä maaliskuuta 2017. Uuden sopimuksen allekirjoittamiseen Euroopan unionin puolesta annettiin lupa neuvoston päätöksellä (EU) 2016/2087 (4) ja sen tekeminen hyväksyttiin neuvoston päätöksellä (EU) 2017/1913 (5).

               (3)

               Uuden sopimuksen liitteen V mukaisesti Euroopan unioni avaa uuden vuotuisen tullittoman tariffikiintiön 500 tonnille Islannista peräisin olevaa sianlihaa.

               (4)

               Jotkin asetuksen (EY) N:o 759/2007 säännökset olisi saatettava ajan tasalle, joten on aiheellista korvata kyseinen asetus uudella asetuksella, jossa olisi myös säädettävä uuden 500 tonnin kiintiön avaamisesta ja hallinnoinnista sianlihan osalta.

               (5)

               Molempien sopimusten mukaan tariffikiintiöt avataan vuosittain ja tuontia olisi tämän vuoksi hallinnoitava kalenterivuosittain.

               (6)

               Komission olisi hallinnoitava tariffikiintiöitä vapaaseen liikkeeseen luovutusta koskevien tulli-ilmoitusten hyväksymispäivien aikajärjestyksen mukaisesti komission täytäntöönpanoasetuksessa (EU) 2015/2447 (6) tariffikiintiöiden hallinnoinnista vahvistettujen sääntöjen mukaisesti.

               (7)

               Uudessa sopimuksessa määrätään, että tariffikiintiön soveltamisalaan kuuluvien tuotteiden on täytettävä soveltuvin osin sen pöytäkirjassa N:o 3, joka koskee käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä, sellaisena kuin se on muutettuna EY–Islanti-sekakomitean päätöksellä N:o 2/2005 (7), asetetut määräykset.

               (8)

               Uudessa sopimuksessa määrätään voimaantulosta 1 päivänä toukokuuta 2018. Sen vuoksi tätä asetusta olisi sovellettava samasta päivästä alkaen.

               (9)

               Uusi sianlihan kiintiö, joka otetaan käyttöön uuden sopimuksen nojalla, olisi vuoden 2018 osalta laskettava suhteellisesti ottaen huomioon sen voimaantulopäivä.

               (10)

               Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Avataan tämän asetuksen liitteen mukaisesti unionin tariffikiintiöt Islannista peräisin oleville, CN-koodiin 0203 kuuluvalle sianlihalle ja CN-koodiin ex 1601 kuuluville makkaroille, jäljempänä ’tariffikiintiöt’.
   Tariffikiintiöt avataan vuosittain 1 päivän tammikuuta ja 31 päivän joulukuuta väliseksi ajaksi.
   2 artikla
   Tämän asetuksen liitteessä säädettyjä tariffikiintiöitä hallinnoidaan täytäntöönpanoasetuksen (EU) 2015/2447 49–54 artiklan mukaisesti.
   3 artikla
   Tämän asetuksen liitteessä lueteltuihin tuotteisiin sovelletaan soveltuvin osin Euroopan talousyhteisön ja Islannin välisen sopimuksen pöytäkirjan N:o 3, joka koskee käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä, sellaisena kuin se on muutettuna EY–Islanti-sekakomitean päätöksellä N:o 2/2005, määräyksiä.
   4 artikla
   Kumotaan asetus (EY) N:o 759/2007.
   5 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä toukokuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 12 päivänä huhtikuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 347, 20.12.2013, s. 671.

      (2)  Komission asetus (EY) N:o 759/2007, annettu 29 päivänä kesäkuuta 2007, Islannista peräisin olevien makkaroiden tuontitariffikiintiön avaamisesta ja hallinnoinnista (EUVL L 172, 30.6.2007, s. 48).

      (3)  Neuvoston päätös 2007/138/EY, tehty 22 päivänä helmikuuta 2007, maataloustuotteiden kaupassa myönnettäviä lisäetuuksia koskevan Euroopan yhteisön ja Islannin tasavallan välisen sopimuksen tekemisestä kirjeenvaihtona Euroopan talousalueesta tehdyn sopimuksen 19 artiklan perusteella (EUVL L 61, 28.2.2007, s. 28).

      (4)  Neuvoston päätös (EU) 2016/2087, annettu 14 päivänä marraskuuta 2016, lisäetuuksia maataloustuotteiden kaupassa koskevan Euroopan unionin ja Islannin välisen kirjeenvaihtona tehdyn sopimuksen allekirjoittamisesta Euroopan unionin puolesta (EUVL L 324, 30.11.2016, s. 1).

      (5)  Neuvoston päätös (EU) 2017/1913, annettu 9 päivänä lokakuuta 2017, lisäetuuksia maataloustuotteiden kaupassa koskevan Euroopan unionin ja Islannin välisen kirjeenvaihtona tehdyn sopimuksen tekemisestä (EUVL L 274, 24.10.2017, s. 57).

      (6)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

      (7)  EY–Islanti-sekakomitean päätös N:o 2/2005, tehty 22 päivänä joulukuuta 2005, sopimuksen käsitteen ”peräisin olevat tuotteet” (alkuperätuotteet) määrittelyä ja hallinnollisen yhteistyön menetelmiä koskevan pöytäkirjan N:o 3 muuttamisesta (EUVL L 131, 18.5.2006, s. 1).

      LIITE

                  Järjestysnumero

                  CN-koodit

                  Kuvaus

                  Vuotuinen määrä
                  (nettopainotonnia)

                  Kiintiötulli

                  09.0832

                  ex 1601 00 10
                  1601 00 91
                  ex 1601 00 99

                  Makkarat

                  100

                  0

                  09.0831

                  0203

                  Sianliha, tuore, jäähdytetty tai jäädytetty

                  Tullattaessa 1.5.2018–31.12.2018:
                  167
                  Kunakin kalenterivuonna 1.1.2019 alkaen:
                  500

                  0


title: Komission täytäntöönpanoasetus (EU) 2018/578, annettu 13 päivänä huhtikuuta 2018, raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002 muuttamisesta

text:
               17.4.2018

               FI

               Euroopan unionin virallinen lehti

               L 97/1

         KOMISSION TÄYTÄNTÖÖNPANOASETUS (EU) 2018/578,
   annettu 13 päivänä huhtikuuta 2018,
   raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä annetun neuvoston asetuksen (EY) N:o 2368/2002 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon raakatimanttien kansainväliseen kauppaan sovellettavasta Kimberleyn prosessin sertifiointijärjestelmästä 20 päivänä joulukuuta 2002 annetun neuvoston asetuksen (EY) N:o 2368/2002 (1) ja erityisesti sen 20 artiklan,
   sekä katsoo seuraavaa:

               (1)

               Asetuksen (EY) N:o 2368/2002 liitteessä II luetellaan Kimberleyn prosessin sertifiointijärjestelmän osanottajat ja näiden nimeämät toimivaltaiset viranomaiset.

               (2)

               Kimberleyn prosessin useiden osanottajien toimivaltaisten viranomaisten osoitteet on päivitettävä.

               (3)

               Marraskuussa 2016 Kimberleyn prosessin täysi-istunnossa sovittiin lisäksi Venezuelan takaisinottamisesta sertifiointijärjestelmään. Tämä päätös on kirjallisen menettelyn tulos, ja sen johdosta Venezuela voi jatkaa raakatimanttien vientiä.

               (4)

               Asetuksen (EY) N:o 2368/2002 liitettä II olisi näin ollen muutettava,

         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 2368/2002 liite II tämän asetuksen liitteessä olevalla tekstillä.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 13 päivänä huhtikuuta 2018.

            Komission puolesta,

            puheenjohtajan nimissä

         Federica MOGHERINI

            Varapuheenjohtaja

      (1)  EYVL L 358, 31.12.2002, s. 28.

      LIITE
      ”
            LIITE II

               Luettelo Kimberleyn prosessin sertifiointijärjestelmän osanottajista ja näiden nimeämistä toimivaltaisista viranomaisista, joihin viitataan 2, 3, 8, 9, 12, 17, 18, 19 ja 20 artiklassa

                        AMERIKAN YHDYSVALLAT

                        United States Kimberley Process Authority

                        U.S. Department of State

                        Bureau of Economic and Business Affairs

                        2201 C Street, NW

                        Washington DC 20520 United States of America

                        ANGOLA

                        Ministry of Geology and Mines

                        Predio Geominas, 2° Andar C.P # 1260

                        Luanda

                        Angola

                        ARMENIA

                        Department of Gemstones and Jewellery

                        Ministry of Trade and Economic Development

                        M. Mkrtchyan 5

                        Yerevan

                        Armenia

                        AUSTRALIA

                        Department of Foreign Affairs and Trade

                        Trade Development Division

                        R.G. Casey Building

                        John McEwen Crescent

                        Barton ACT 0221

                        Australia

                        BANGLADESH

                        Export Promotion Bureau

                        TCB Bhaban

                        1, Karwan Bazaar

                        Dhaka

                        Bangladesh

                        BOTSWANA

                        Ministry of Minerals, Green Technology and Energy Security (MMGE)

                        Fairgrounds Office Park, Plot No. 50676 Block C

                        P/Bag 0018

                        Gaborone

                        Botswana

                        BRASILIA

                        Ministry of Mines and Energy

                        Esplanada dos Ministérios, Bloco ‘U’, 4° andar

                        70065, 900 Brasilia, DF

                        Brazil

                        ETELÄ-AFRIKKA

                        South African Diamond and Precious Metals Regulator

                        SA Diamond Centre

                        251 Fox Street

                        Johannesburg 2000

                        South Africa

                        EUROOPAN UNIONI

                        European Commission

                        Service for Foreign Policy Instruments

                        Office EEAS 03/330

                        B-1049 Brussels

                        Belgium

                        GHANA

                        Ministry of Lands and Natural Resources

                        Accra P.O. Box M 212

                        Ghana

                        GUINEA

                        Ministry of Mines and Geology

                        Boulevard du Commerce – BP 295

                        Quartier Almamya / Commune de Kaloum

                        Conakry

                        Guinea

                        GUYANA

                        Geology and Mines Commission

                        P O Box 1028

                        Upper Brickdam

                        Stabroek

                        Georgetown

                        Guyana

                        HONGKONG, Kiinan kansantasavallan erityishallintoalue

                        Department of Trade and Industry

                        Hong Kong Special Administrative Region

                        Peoples Republic of China

                        Room 703, Trade and Industry Tower

                        700 Nathan Road

                        Kowloon

                        Hongkong

                        China

                        INDONESIA

                        Directorate of Export and Import Facility, Ministry of Trade M. I. Ridwan Rais Road, No. 5 Blok I Iantai 4

                        Jakarta Pusat Kotak Pos. 10110

                        Jakarta

                        Indonesia

                        INTIA

                        Government of India, Ministry of Commerce & Industry

                        Udyog Bhawan

                        New Delhi 110 011

                        India

                        ISRAEL

                        Ministry of Economy and Industry Office of the Diamond Controller

                        3 Jabotinsky Road

                        Ramat Gan 52520

                        Israel

                        JAPANI

                        United Nations Policy Division

                        Foreign Policy Bureau

                        Ministry of Foreign Affairs

                        2-2-1 Kasumigaseki, Chiyoda-ku

                        100-8919 Tokyo, Japan

                        Japan

                        KAMBODŽA

                        Ministry of Commerce

                        Lot 19-61, MOC Road (113 Road), Phum Teuk Thla, Sangkat Teuk Thla

                        Khan Sen Sok, Phnom Penh

                        Cambodia

                        KAMERUN

                        National Permanent Secretariat for the Kimberley Process

                        Ministry of Mines, Industry and Technological Development

                        Intek Building, 6th floor,

                        Narvik Street

                        BP 35601 Yaounde

                        Cameroon

                        KANADA

                        Kansainvälinen taso:

                        Global Affairs Canada Natural Resources and Governance Division (MES) 125 Sussex Drive Ottawa, Ontario K1A 0G2

                        Canada

                        Yleiset tiedustelut:

                        Kimberley Process Office

                        Lands and Minerals Sector Natural Resources Canada (NRCan)

                        580 Booth Street, 10th floor

                        Ottawa, Ontario

                        Canada K1A 0E4

                        KAZAKSTAN

                        Ministry for Investments and Development of the Republic of Kazakhstan

                        Committee for Technical Regulation and Metrology

                        11, Mangilik el street

                        Astana

                        Republic of Kazakhstan

                        KESKI-AFRIKAN TASAVALTA

                        Secrétariat permanent du processus de Kimberley

                        BP: 26 Bangui

                        Central African Republic

                        KIINAN KANSANTASAVALTA

                        Department of Inspection and Quarantine Clearance

                        General Administration of Quality Supervision, Inspection and Quarantine (AQSIQ)

                        9 Madian East Road

                        Haidian District, Beijing 100088

                        People's Republic of China

                        KONGON DEMOKRAATTINEN TASAVALTA

                        Centre d'Expertise, d'Evaluation et de Certification des Substances Minérales Précieuses et Semi-précieuses (CEEC)

                        3989, av des cliniques

                        Kinshasa/Gombe

                        Democratic Republic of Congo

                        KONGON TASAVALTA

                        Bureau d'Expertise, d'Evaluation et de Certification des Substances Minérales Précieuses (BEEC)

                        BP 2787

                        Brazzaville

                        Republic of Congo

                        KOREAN TASAVALTA

                        Ministry of Foreign Affairs

                        United Nations Division 60 Sajik-ro 8-gil

                        Jongno-gu

                        Seoul 03172

                        Korea

                        LAOSIN DEMOKRAATTINEN KANSANTASAVALTA

                        Department of Import and Export

                        Ministry of Industry and Commerce

                        Phonxay road, Saisettha District

                        Vientiane, Lao PDR

                        P.O Box: 4107

                        Laos

                        LESOTHO

                        Department of Mines

                        Ministry of Mining

                        Corner Constitution and Parliament Road

                        P.O. Box 750

                        Maseru 100

                        Lesotho

                        LIBANON

                        Ministry of Economy and Trade

                        Lazariah Building

                        Down Town

                        Beirut

                        Lebanon

                        LIBERIA

                        Government Diamond Office

                        Ministry of Lands, Mines and Energy

                        Capitol Hill

                        P.O. Box 10-9024

                        1000 Monrovia 10

                        Liberia

                        MALESIA

                        Ministry of International Trade and Industry

                        MITI Tower,

                        No.7, Jalan Sultan Haji Ahmad Shah 50480 Kuala Lumpur

                        Malaysia

                        MALI

                        Ministère des Mines

                        Bureau d'Expertise d'Evaluation et de Certification des Diamants Bruts

                        Cité administrative, batiman no. 3, 3eme étage

                        Bamako

                        République du Mali

                        MAURITIUS

                        Import Division

                        Ministry of Industry, Commerce & Consumer Protection 4th Floor, Anglo Mauritius Building

                        Intendance Street

                        Port Louis

                        Mauritius

                        MEKSIKO

                        Directorate-General for International Trade in Goods 296 Paseo de la Reforma Avenue, 23th Floor

                        Mexico City, D.F. 06600

                        Mexico

                        NAMIBIA

                        The Government of Republic of Namibia Ministry of Mines and Energy

                        Directorate of Diamond Affairs Private Bag 13297

                        1st Aviation Road (Eros Airport)

                        Windhoek

                        Namibia

                        NORJA

                        Ministry of Foreign Affairs

                        Legal Department

                        Box 8114 Dep

                        0032 Oslo, Norway

                        NORSUNLUURANNIKKO

                        Ministère de l'Industrie et des Mines

                        Secrétariat Permanent de la Représentation en Côte d'Ivoire du Processus de Kimberley (SPRPK-CI)

                        Abidjan-Plateau, Immeuble les Harmonies II

                        Abidjan

                        Côte d'Ivoire

                        PANAMA

                        National Customs Authority

                        Panama City, Curundu, Dulcidio Gonzalez Avenue, building # 1009

                        Republic of Panama

                        SIERRA LEONE

                        Ministry of Mines and Mineral Resources

                        The Permanent Secretary

                        Youyi Building

                        Brookfields

                        Freetown

                        Sierra Leone

                        SINGAPORE

                        Ministry of Trade and Industry

                        100 High Street

                        #09-01, The Treasury

                        Singapore 179434

                        SRI LANKA

                        National Gem and Jewellery Authority

                        25, Galleface Terrace

                        Post Code 00300

                        Colombo 03

                        Sri Lanka

                        SVEITSI

                        State Secretariat for Economic Affairs (SECO)

                        Sanctions Unit

                        Holzikofenweg 36

                        CH-3003 Berne/Switzerland

                        SWAZIMAA

                        Office for the Commissioner of Mines

                        Geological Surveys, Minerals and Mines Departments, Third Floor Lilunga Building (West Wing),Somhlolo Road, Mbabane

                        Swaziland

                        TAIWANIN, PENGHUN, KINMENIN JA MATSUN ERILLINEN TULLIALUE

                        Export/Import Administration Division

                        Bureau of Foreign Trade

                        Ministry of Economic Affairs

                        1, Hu Kou Street

                        Taipei, 100

                        Taiwan

                        TANSANIA

                        Commission for Minerals

                        Ministry of Energy and Minerals

                        Kikuyu Avenue, P.O BOX

                        422, 40744 Dodoma

                        Tanzania

                        THAIMAA

                        Department of Foreign Trade

                        Ministry of Commerce

                        563 Nonthaburi Road

                        Muang District, Nonthaburi 11000

                        Thailand

                        TOGO

                        The Ministry of Mines and Energy

                        Head Office of Mines and Geology

                        6, Avenue Sarakawa

                        B.P. 356

                        Lomé

                        Togo

                        TURKKI

                        Foreign Exchange Department

                        Undersecretariat of Treasury

                        T.C. Bașbakanlık Hazine

                        Müsteșarlığı İnönü Bulvarı No 36

                        06510 Emek, Ankara

                        Turkey

                        Tuonnista ja viennistä vastaava viranomainen:

                        Istanbul Gold Exchange / Borsa Istanbul Precious Metals and Diamond

                        Market (BIST)

                        Borsa İstanbul, Resitpasa Mahallesi,

                        Borsa İstanbul Caddesi No 4

                        Sariyer, 34467, Istanbul

                        Turkey

                        UKRAINA

                        Ministry of Finance

                        State Gemological Centre

                        Degtyarivska St. 38-44

                        Kiev 04119

                        Ukraine

                        UUSI-SEELANTI

                        Middle East and Africa Division

                        Ministry of Foreign Affairs and Trade

                        Private Bag 18 901

                        Wellington

                        New Zealand

                        VALKO-VENÄJÄ

                        Ministry of Finance

                        Department for Precious Metals and Precious Stones

                        Sovetskaja Str, 7

                        220010 Minsk

                        Republic of Belarus

                        VENEZUELA

                        Central Bank of Venezuela

                        36 Av. Urdaneta, Caracas, Capital District

                        Caracas

                        ZIP Code 1010

                        Venezuela

                        VENÄJÄN FEDERAATIO

                        Kansainvälinen taso:

                        Ministry of Finance

                        9, Ilyinka Street

                        109097 Moscow

                        Russia

                        Tuonnista ja viennistä vastaava viranomainen:

                        Gokhran of Russia

                        14, 1812 Goda St.

                        121170 Moscow

                        Russia

                        VIETNAM

                        Ministry of Industry and Trade

                        Agency of Foreign Trade 54 Hai Ba Trung

                        Hoan Kiem

                        Hanoi

                        Vietnam

                        YHDISTYNEET ARABIEMIIRIKUNNAT

                        U.A.E. Kimberley Process Office

                        Dubai Multi Commodities Centre

                        Dubai Airport Free Zone

                        Emirates Security Building

                        Block B, 2nd Floor, Office # 20

                        P.O. Box 48800

                        Dubai

                        United Arab Emirates

                        ZIMBABWE

                        Principal Minerals Development Office

                        Ministry of Mines and Mining Development

                        6th Floor, ZIMRE Centre

                        Cnr L.Takawira St/ K. Nkrumah Ave.

                        Harare

                        Zimbabwe

                  ”


title: Komission täytäntöönpanoasetus (EU) 2018/878, annettu 18 päivänä kesäkuuta 2018, sellaisten jäsenvaltioiden tai jäsenvaltioiden alueiden osien luettelon hyväksymisestä, jotka ovat koirien Echinococcus multilocularis -tartunnan valvontaan liittyvien ehkäisevien terveyttä koskevien toimien soveltamisesta annetun delegoidun asetuksen (EU) 2018/772 2 artiklan 2 ja 3 kohdassa säädettyjen luokittelua koskevien sääntöjen mukaisia (ETA:n kannalta merkityksellinen teksti.)

text:
               19.6.2018

               FI

               Euroopan unionin virallinen lehti

               L 155/1

         KOMISSION TÄYTÄNTÖÖNPANOASETUS (EU) 2018/878,
   annettu 18 päivänä kesäkuuta 2018,
   sellaisten jäsenvaltioiden tai jäsenvaltioiden alueiden osien luettelon hyväksymisestä, jotka ovat koirien Echinococcus multilocularis -tartunnan valvontaan liittyvien ehkäisevien terveyttä koskevien toimien soveltamisesta annetun delegoidun asetuksen (EU) 2018/772 2 artiklan 2 ja 3 kohdassa säädettyjen luokittelua koskevien sääntöjen mukaisia
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon lemmikkieläinten muista kuin kaupallisista siirroista ja asetuksen (EY) N:o 998/2003 kumoamisesta 12 päivänä kesäkuuta 2013 annetun Euroopan parlamentin ja neuvoston asetuksen (EU) N:o 576/2013 (1) ja erityisesti sen 20 artiklan,
   sekä katsoo seuraavaa:

               (1)

               Asetuksessa (EU) N:o 576/2013 vahvistetaan säännöt, joita sovelletaan kissojen, koirien ja frettien muihin kuin kaupallisiin siirtoihin. Asetuksen 19 artiklassa säädetään erityisesti ennalta ehkäisevien terveystoimenpiteiden soveltamisesta kyseisten eläinten siirtojen vuoksi mahdollisesti leviävien muiden tautien tai tartuntojen kuin raivotaudin torjumiseksi.

               (2)

               Asetuksen (EU) N:o 576/2013 19 artiklassa säädetään myös sääntöjen antamisesta jäsenvaltioiden tai niiden osien luokittelua varten sen mukaisesti, millainen eläinten terveystilanne niissä vallitsee ja millaiset seuranta- ja raportointijärjestelmät niillä on tiettyjen muiden tautien tai tartuntojen kuin raivotaudin osalta. Jäsenvaltiot tai niiden osat, jotka ovat kyseisten luokittelua koskevien sääntöjen mukaisia, voidaan sisällyttää mainitun asetuksen 20 artiklan nojalla annettavaan luetteloon.

               (3)

               Komissio on antanut asetuksen (EU) N:o 576/2013 19 artiklan 1 kohdan nojalla delegoidun asetuksen (EU) 2018/772 (2), jossa hyväksytään ennalta ehkäisevien terveystoimenpiteiden soveltaminen koirien Echinococcus multilocularis -tartunnan valvontaa varten, vahvistetaan säännöt jäsenvaltioiden tai niiden osien luokittelemiseksi kyseisen taudin osalta sekä edellytykset, jotka jäsenvaltioiden on täytettävä voidakseen edelleen soveltaa mainittuja ennalta ehkäiseviä terveystoimenpiteitä.

               (4)

               Delegoidussa asetuksessa (EU) 2018/772 vahvistettuihin luokittelua koskeviin sääntöihin sisältyvät edellytykset, jotka jäsenvaltioiden on täytettävä osoittaakseen joko, että niiden alueella ei esiinny luonnonvaraisia kettuja, tai jos niiden koko alueella tai sen osissa esiintyy luonnonvaraisia pääisäntäeläimiä, jotka voivat kantaa Echinococcus multilocularis -loista, että kyseisissä eläimissä ei ole todettu Echinococcus multilocularis -tartuntaa. Jäsenvaltiot tai niiden osat, jotka täyttävät kyseiset luokittelua koskevat säännöt ja jotka on sisällytetty asianomaiseen luetteloon asetuksen (EU) N:o 576/2013 20 artiklan mukaisesti, voivat soveltaa delegoidussa asetuksessa (EU) 2018/772 säädettyjä ennalta ehkäiseviä terveystoimenpiteitä.

               (5)

               Delegoidulla asetuksella (EU) 2018/772 on tarkoitus korvata komission delegoitu asetus (EU) N:o 1152/2011 (3), johon sisältyy samanlaisia ennalta ehkäiseviä terveystoimenpiteitä koirien Echinococcus multilocularis -tartunnan valvomiseksi ja jossa luetellaan Suomi, Irlanti, Malta ja Yhdistynyt kuningaskunta jäsenvaltioina, joilla on lupa soveltaa kyseisiä toimenpiteitä. Suomi, Irlanti, Malta ja Yhdistynyt kuningaskunta voivat edelleen soveltaa kyseisiä ennalta ehkäiseviä toimenpiteitä delegoidussa asetuksessa (EU) N:o 1152/2011 vahvistettujen edellytysten mukaisesti perustuen katkeamattomaan näyttöön siitä, että Echinococcus multilocularis -loista ei esiinny niiden luonnonvaraisissa pääisäntäpopulaatioissa, tai Maltan tapauksessa perustuen näyttöön siitä, että saarella ei ole sopivia luonnonvaraisia pääisäntäpopulaatioita eikä Echinococcus multilocularis -loista ole koskaan todettu kotieläiminä pidettävissä pääisäntäpopulaatioissa.

               (6)

               Kansainvälisen luonnonsuojeluliiton mukaan luonnonvarainen kettu on laji, jota ei esiinny Maltan missään osassa. Tästä syystä ja johdanto-osan 5 kappaleessa tarkoitetun näytön perusteella Maltan katsotaan täyttävän delegoidun asetuksen (EU) 2018/772 2 artiklan 2 kohdassa säädetyt luokittelua koskevat säännöt koko alueensa osalta. Sen vuoksi Malta olisi sisällytettävä luetteloon maana, joka täyttää kyseiset luokittelua koskevat säännöt koko alueensa osalta.

               (7)

               Suomen, Irlannin ja Yhdistyneen kuningaskunnan koko alueella esiintyy luonnonvarainen pääisäntäpopulaatio, joka voi kantaa Echinococcus multilocularis -loista, eli kettupopulaatio. Kaikki kolme jäsenvaltiota ovat 1 päivästä tammikuuta 2012 alkaen toteuttaneet kettupopulaatioissaan patogeenikohtaisia seurantaohjelmia delegoidun asetuksen (EU) N:o 1152/2011 vaatimusten mukaisesti, ja minkään maan tapauksessa kyseisissä populaatioissa ei ole todettu Echinococcus multilocularis -tartuntaa. Kyseisen tartunnan mahdolliset tapaukset ovat maiden kansallisen lainsäädännön nojalla ilmoituspakon alaisia. Näin ollen Suomen, Irlannin ja Yhdistyneen kuningaskunnan katsotaan täyttävän delegoidun asetuksen (EU) 2018/772 2 artiklan 3 kohdassa säädetyt luokittelua koskevat säännöt koko alueensa osalta. Sen vuoksi Suomi, Irlanti ja Yhdistynyt kuningaskunta olisi sisällytettävä luetteloon maina, jotka täyttävät kyseiset luokittelua koskevat säännöt koko alueensa osalta.

               (8)

               Delegoidussa asetuksessa (EU) 2018/772 säädetään delegoidun asetuksen (EU) N:o 1152/2011 kumoamisesta 1 päivästä heinäkuuta 2018. Jotta vältettäisiin katkos ennalta ehkäisevien terveystoimenpiteiden soveltamisessa Suomeen, Irlantiin ja Yhdistyneeseen kuningaskuntaan saapuvien koirien osalta, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä, ja sitä olisi sovellettava 1 päivästä heinäkuuta 2018.

               (9)

               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   Tämän asetuksen liitteessä olevassa 1 osassa esitetään luettelo jäsenvaltioista, jotka täyttävät delegoidun asetuksen (EU) 2018/772 2 artiklan 2 kohdassa vahvistetut luokittelua koskevat säännöt koko alueensa osalta.
   2 artikla
   Tämän asetuksen liitteessä olevassa 2 osassa esitetään luettelo jäsenvaltioista tai jäsenvaltioiden alueiden osista, jotka täyttävät delegoidun asetuksen (EU) 2018/772 2 artiklan 3 kohdassa vahvistetut luokittelua koskevat säännöt.
   3 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä heinäkuuta 2018.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 18 päivänä kesäkuuta 2018.

            Komission puolesta

            Puheenjohtaja

         Jean-Claude JUNCKER

      (1)  EUVL L 178, 28.6.2013, s. 1.

      (2)  Komission delegoitu asetus (EU) 2018/772, annettu 21 päivänä marraskuuta 2017, Euroopan parlamentin ja neuvoston asetuksen (EU) N:o 576/2013 täydentämisestä koirien Echinococcus multilocularis -tartunnan valvontaan liittyvien ehkäisevien terveyttä koskevien toimien osalta ja delegoidun asetuksen (EU) N:o 1152/2011 kumoamisesta (EUVL L 130, 28.5.2018, s. 1).

      (3)  Komission delegoitu asetus (EU) N:o 1152/2011, annettu 14 päivänä heinäkuuta 2011, Euroopan parlamentin ja neuvoston asetuksen (EY) N:o 998/2003 täydentämisestä koirien Echinococcus multilocularis -tartunnan valvontaan liittyvien ehkäisevien terveyttä koskevien toimien osalta (EUVL L 296, 15.11.2011, s. 6).

      LIITE
      1 OSA
      Luettelo jäsenvaltioista, jotka täyttävät delegoidun asetuksen (EU) 2018/772 2 artiklan 2 kohdassa säädetyt luokittelua koskevat säännöt koko alueensa osalta

                  ISO-maakoodi

                  Jäsenvaltio

                  MT

                  ΜΑLTA

            2 OSA
      Luettelo jäsenvaltioista tai jäsenvaltioiden alueiden osista, jotka täyttävät delegoidun asetuksen (EU) 2018/772 2 artiklan 3 kohdassa säädetyt luokittelua koskevat säännöt

                  ISO-maakoodi

                  Jäsenvaltio

                  Koko alue / alueen osa

                  FI

                  SUOMI

                  Koko alue

                  GB

                  YHDISTYNYT KUNINGASKUNTA

                  Koko alue

                  IE

                  IRLANTI

                  Koko alue


title: Komission täytäntöönpanoasetus (EU) 2018/979, annettu 11 päivänä heinäkuuta 2018, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
               12.7.2018

               FI

               Euroopan unionin virallinen lehti

               L 176/7

         KOMISSION TÄYTÄNTÖÖNPANOASETUS (EU) 2018/979,
   annettu 11 päivänä heinäkuuta 2018,
   tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
   sekä katsoo seuraavaa:

               (1)

               Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

               (2)

               Yhdistyneiden kansakuntien turvallisuusneuvoston pakotekomitea päätti 5 päivänä heinäkuuta 2018 poistaa yhden kohdan niiden henkilöiden tai yhteisöjen luettelosta, joiden varat ja muut taloudelliset resurssit olisi jäädytettävä.

               (3)

               Sen vuoksi asetuksen (EY) N:o 1210/2003 liitettä III olisi muutettava,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1210/2003 liite III tämän asetuksen liitteen mukaisesti.
   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä heinäkuuta 2018.

            Komission puolesta,

            puheenjohtajan nimissä

            Ulkopolitiikan välineiden hallinnon päällikkö

      (1)  EUVL L 169, 8.7.2003, s. 6.

      LIITE
      Poistetaan asetuksen (EY) N:o 1210/2003 liitteestä III seuraava kohta:

                     ”44.

                     GENERAL ESTABLISHMENT FOR GRAIN TRADING (alias a) GRAIN BOARD OF IRAQ; b) STATE ORGANIZATION OF GRAIN). Osoitteet: a) P.O. Box 329, Bab Al Mouadham-Midan, Bagdad, Irak; b) P.O. Box 2261, Allque, Irkheta, Karada Al-Shakira, Bagdad, Irak.”